স্বাধীনতা টাওয়ার (কুয়েত)
স্বাধীনতা টাওয়ার কুয়েত শহরে অবস্থিত একটি ৩৭২ মিটার উঁচু টেলিযোগাযোগ টাওয়ার, যা দেশটির দ্বিতীয় সুউচ্চ কাঠামো এবং বিশ্বের ৩৯তম উচ্চতম ভবন। এই টাওয়ারটি সালেহ আলআবদালি তৈরি করেছিলেন। টাওয়ারটি পর্যটকদের জন্য উন্মুক্ত নয়। টাওয়ারের সাথে সংযুক্ত ভবনে দেশটির যোগাযোগ ও তথ্য প্রযুক্তি নিয়ন্ত্রণ কর্তৃপক্ষের অফিস রয়েছে; এছাড়া এতে একটি সরকারী সেবা কেন্দ্র রয়েছে যাতে স্বরাষ্ট্র মন্ত্রণালয়, পররাষ্ট্র মন্ত্রণালয়, বেসামরিক তথ্য মন্ত্রণালয়, বিচার মন্ত্রণালয়, সামাজিক নিরাপত্তা মন্ত্রণালয় সম্পর্কিত সরকারী সেবা দেয়া হয়।